2019-ben az FIA Formula–3 bajnokság versenyein is részt vett a svájci Jenzer Motorsport színeiben. Első pontját Spanyolországban szerezte. A szezon első fele felemásan alakult a számára, legjobb helyezése a nyári szünet előtt egy hatodik pozíció volt, amelyet a Hungaroringen szerzett. Belgiumban a második helyen intették le és az Olaszországban rendezett futamokon mindkét alkalommal az első három között végzett: az első versenyt a harmadik, míg a második viadalt az első helyen zárta. Az idényt 67 ponttal a 9. helyen zárta. Az év végén részt vett a Makaó nagydíjon a Hitech Grand Prix gárdájának segítségével. A legendás viadalt a 11. pozícióban zárta.